Politička represija
Politička represija ili često samo represija je progon pojedinca ili grupe iz političkih razloga, posebno sa ciljem ograničavanja ili sprečavanja njihove sposobnosti da učestvuju u političkom životu društva. Ponekad se koristi kao sinonim za pojam političke diskriminacije. Često se manifestuje kroz diskriminatorne politike, kao što su: kršenja ljudskih prava, zlostavljanje, policijsku brutalnost, zatvaranja, oduzimanje građanskih prava, lustraciju i nasilne radnje ili teror, kao što su: ubistva, egzekucije, mučenja, prisilna odvođenja i druge vrste vansudskih kažnjavanja političkih aktivista, disidenata, ili općenito druge populacije stanovništva. U slučajevima gdje je politička represija organizovana od strane države, onda to može predstavljati državni terorizam, genocid, politicid ili zločin protiv čovječnosti. Sistemska i nasilna politička represija je tipična karakteristika diktatura, totalitarnih država i sličnih režima. Aktivnosti političke represije se mogu obavljati različitim sredstvima kao što su tajnim policijskim snagama, upotrebom vojske, paravojnih grupa ili odreda smrti. Represivne aktivnosti se također mogu pronaći i unutar demokratskim konteksta. Takvi slučajevi mogu uključivati ​​i situacije u kojima je smrt kao cilj represije krajnji rezultat.